ผู้ว่าราชการจังหวัดลำพูน นำประชาชนทำบุญตักบาตร ถวายเป็นพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว
ผู้ว่าราชการจังหวัดลำพูน นำประชาชนร่วมทำบุญตักบาตร ถวายเป็นพระราชกุศลเนื่องในวันเฉลิมพระชนมพรรษา พระบาทสมเด็จพระเจ้าอยู่หัว ประจำปีพุทธศักราช 2562             นายอรรษิษฐ์ สัมพันธรัตน์ ผู้ว่าราชการจังหวัดลำพูน พร้อมด้วยศาล ทหาร ตำรวจ หัวหน้าส่วนราชการจังหวัด และประชาชนชาวจังหวัดลำพูน ร่วมทำบุญตักบาตรพระสงฆ์ 68 รูป เพื่อถวายเป็นพระราชกุศล เนื่องในวันเฉลิมพระชนมพรรษา พระบาทสมเด็จพระเจ้าอยู่หัว ประจำปีพุทธศักราช 2562 ณ ศาลากลางจังหวัดลำพูน โดยในวันนี้ ( 28 กรกฎาคม 2562 ) จังหวัดลำพูน กำหนดจัดกิจกรรมเนื่องในวันเฉลิมพระชนมพรรษา พระบาทสมเด็จพระเจ้าอยู่หัว ประจำปีพุทธศักราช 2562 ซึ่งกิจกรรมจะเริ่มตั้งแต่เวลา 06.00 น. พิธีทำบุญตักบาตร พระสงฆ์ 68 รูป ณ บริเวณด้านหน้าศาลากลางจังหวัดลำพูน จากนั้น เวลา 07.00 น. พิธีลงนามถวายพระพรชัยมงคล และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ณ ศาลาประชาคม ศาลากลางจังหวัดลำพูน และเวลา 18.00 น. พิธีถวายเครื่องราชสักการะและจุเทียนชัยถวายพระพรชัยมงคล ณ บริเวณด้านหน้าศาลากลางจังหวัดลำพูน จึงขอเชิญชวนประชาชนชาวลำพูน ร่วมกิจกรรมเนื่องในวันเฉลิมพระชนมพรรษา พระบาทสมเด็จพระเจ้าอยู่หัว เพื่อแสดงความจงรักภักดีและน้อมสำนึกในพระมหากรุณาธิคุณของพระองค์ โดยทั่วกัน#ผู้ว่าราชการจังหวัดลำพูน #นำประชาชนร่วมทำบุญตักบาตร #สำนักข่าวประชาสัมพันธ์ #NNT #ILOVETHAILAND